**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

**a város címeréről és zászlajáról, használatuk rendjéről szóló önkormányzati rendeletre**

Martfű Város Önkormányzata Képviselő-testületének

2016. szeptember 29-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség

Tárgyalás módja: nyilvános ülés

**Indokolás**

**a város címeréről és zászlajáról, használatuk rendjéről**

**szóló …./2016.(…..) önkormányzati rendelethez**

A Képviselő-testület az önkormányzati rendeletek felülvizsgálatáról szóló 47/2016.(IV.28.) határozatában 2016. december 31-i határidővel rendelte el a város címeréről és zászlajáról szóló 19/2008.(X.31.) rendelet módosítását.

A jelenleg hatályos önkormányzati rendelet több rendelkezése pontosításra szorul, valamint a rendelet alkotására felhatalmazást adó törvények sincsenek már hatályban, ezért a rendelet hatályon kívül helyezése és új rendelet alkotása szükséges.

1. §-hoz

Az önkormányzati jelképekről rendelkezik a §.

1. §-hoz

A címer leírását tartalmazza a rendelkezés.

3-6. §-hoz

A címer engedély nélküli, valamint engedélyköteles használatára, az engedély iránti kérelemre, az engedély tartalmára vonatkozóan tartalmaznak rendelkezéseket a §-ok.

A jelenleg hatályos rendeleti szabályozáshoz képest a tervezet a címer és zászló engedélyhez kötött használatáért díjfizetési kötelezettséget nem ír elő, tekintettel arra, hogy az ilyen kérelmek elvétve fordulnak elő, az ebből származó bevétel elenyésző, ugyanakkor az adminisztrációs teher nagy.

7. §-hoz

A zászló leírását tartalmazza a rendelkezés.

8. §-hoz

A zászló használatára vonatkozó előírásokról rendelkezik a §.

9. §-hoz

A hatályba lépésről és a hatályon kívül helyezésről rendelkezik a §.

Hatásvizsgálat

**a város címeréről és zászlajáról, használatuk rendjéről**

**szóló …./2016.(…..) önkormányzati rendelethez**

1. **Társadalmi-gazdasági, költségvetési hatása:**

Az önkormányzat jelképeinek használatára vonatkozó szabályozást a Képviselő-testületnek rendeletbe kell foglalnia annak érdekében, hogy azokat a városhoz méltó módon használják az érintettek.

1. **Környezeti és egészségi hatása, következményei:**

nincs

1. **Adminisztratív terheket befolyásoló hatás:**

A rendelet-tervezet elfogadása adminisztratív terhek csökkenésével jár, tekintettel arra, hogy a jelképek engedélyhez kötött használatáért díjfizetési kötelezettséget nem állapít meg.

1. **A jogszabály megalkotásának szükségessége, a jogalkotás elmaradásának várható következményei:**

A rendelet megalkotásának elmaradása az önkormányzati jelképek méltatlan használatát eredményezheti.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

Rendelkezésre állnak.

Martfű, 2016. szeptember 29.

Dr. Papp Antal

polgármester

**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

**../2016.(……) önkormányzati rendelete**

**a város címeréről és zászlajáról, használatuk rendjéről**

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében a 32. cikk (1) bekezdés a) pontjában foglalt feladatkörében eljárva a város címeréről és zászlajáról, használatuk rendjéről a következő rendeletet alkotja.

**1. Az önkormányzat jelképei**

**1. §**  Az önkormányzat jelképei, mint a településre utaló szimbólumok: a címer és a zászló.

**2. A címer leírása**

**2. §** Martfű város címere kissé kerekített oldalú, háromszögű pajzsban helyezkedik el.

A pajzsmező alapszíne az arany.

A címerpajzs vezérmotívuma a GRIFF (latinul: GRYPHUS), amelynek oroszlán teste és sas feje van. Az éleselméjűség és a látnoki képesség szimbóluma. A griff ezüströgöt tart a karmaiban, őrizve a várost, védve gyarapodását.

**3. A címer használatának köre és szabályai**

**3. §** (1) Az Önkormányzat címerét, mint díszítő és utaló jelképet engedély nélkül lehet használni:

a) az önkormányzat zászlaján és annak változatain,

b) az önkormányzat szerveinek készített levélpapírok fejlécén, borítékján,

c) az önkormányzat által kiadott díszoklevélen, emléklapon, jelvényeken, kitüntető, vagy emlékérmeken,

d) az önkormányzat intézményei bejáratánál, irodáiban,

e) a városba vezető utak mellett a közigazgatási határnál lévő táblán,

f) az önkormányzat és szervei által megjelentetett, a település életével foglalkozó kiadványokon, meghívókon, emléktárgyakon,

g) a városi lap címoldalán,

h) idegenforgalmi propagandában, nemzetközi kapcsolatokban,

i) a város kulturális- és sportszervezeteinek emléklapjain, jelvényein, érmein, cserezászlóin és egyéb jelképein.

(2) Az állami és helyi címer együttes használata esetén az állami címernek – különösen elhelyezésével, a címer méretével – elsőbbséget kell biztosítani.

**4. §** A 3. § (1) bekezdésében meghatározottakon kívül más jogi vagy természetes személy számára az általa készített kiadványokon, termékeken az önkormányzat címerének használatát – kérelemre – a polgármester engedélyezi.

**5. §** (1) A címer használatára vonatkozó kérelemnek tartalmaznia kell:

a) a kérelmező megnevezését, címét,

b) a címer használat módját,

c) az előállítani kívánt mennyiséget (darabszámot),

d) a címer előállításának anyagát,

e) a terjesztés, fogalomba hozatal esetén annak módját,

f) a használat időtartamát,

g) a címerrel díszítendő tárgy leírását (rajzát, fényképmásolatát),

h) a felhasználásért felelős személy megnevezését.

(2) A címer használatára vonatkozó engedélynek tartalmaznia kell:

 a) az engedélyes megnevezését és címét,

 b) az előállítás anyagát,

 c) az engedélyezett felhasználás célját,

 d) az előállításra engedélyezett mennyiséget (darabszámot),

 e) a felhasználás idejét, az engedély érvényességének időtartamát,

 f) a terjesztés, forgalomba hozatal módjára vonatkozó esetleges kikötéseket,

 g) a címer felhasználásáért felelős személy megnevezését.

(3) A kiadott engedélyekről nyilvántartást kell vezetni.

(4) A kiadott engedélyt a polgármester visszavonhatja, ha a címer használata a település hírnevét sértené.

**6. §** (1) Az Önkormányzat címerének kicsinyítése csak olyan mértékű lehet, hogy az ne sértse a hiteles ábrázolást.

 (2) Amennyiben nincs lehetőség az önkormányzat címere eredeti színben való ábrázolására, akkor csak a hordozó tárgy anyagának (fém, fa, bőr, kerámia, stb.) színében, de a heraldika általános szabályainak és színjelzéseinek megtartásával történhet.

**4. A zászló leírása**

**7. §** (1) Martfű város zászlaja téglalap alakú, világoskék, fehér, világoskék színű sávos selyem, középen a fehér színű sávban a város címere eredeti színezésű hímzéssel.

Alatta félkörben a „MARTFŰ” felirat szerepel, arany hímzéssel.

 A zászlót arany rojtozás díszíti.

 (2) A zászló méretaránya: 2:1, alapmérete 2x1 méter, a címer 50x40 cm.

 (3) Az Önkormányzat zászlaja a Városháza dísztermében kerül elhelyezésre.

**5. A zászló használata**

**8. §** (1) A zászló, vagy annak méretarányos változatai használhatók:

 a) Magyarország Alaptörvénye J) cikkében rögzített nemzeti ünnepek alkalmával a Magyarország zászlajával együtt,

 b) a város életében jelentős események, ünnepségek, rendezvények alkalmával más hivatalos zászlóval (zászlókkal) együtt,

 c) a képviselő-testület ülései alkalmával önállóan az ülés helyszínén,

 d) a települések közötti bel- és külföldi kapcsolatokban,

 e) minden, a várossal összefüggő, vagy az Önkormányzat részvételével rendezett eseményen.

(2) Magyarország zászlaja és a városi zászló együttes használata esetén biztosítani kell, hogy a városi zászló Magyarország zászlajának jelentőségét ne kisebbítse.

(3) A zászló előállításának, felhasználásának engedélyezésére a címerre vonatkozó szabályokat kell alkalmazni.

**6. Záró rendelkezések**

**9. §** (1) Ez a rendelet 2016. október 1-jén lép hatályba.

 (2) Hatályát veszti Martfű Város Önkormányzata Képviselő-testületének 19/2008.(X.31.) rendelete.

 Dr. Papp Antal Szász Éva

 polgármester jegyző